Hyundai Motor Company

Hyundai Motor Company (; , ), është një kompani prodhuese automjetesh shumëkombëshe koreanojugore me selinë qëndrore në Seul, Kore e Jugut. Kompania është themeluar në vitin 1967 dhe, bashkë me nëndarjen e saj me 32.8%, Kia Motors, bashkë përbëjnë Hyundai Motor Group, e cila është prodhuesi i pestë më i madh në botë në bazë të shitjeve vjetore. Në vitin 2008, Hyundai Motor (pa Kia-n) u rendit si prodhuesi i tetë më i madh botëror i makinave. Që prej vitit 2012, kompania ka shitur mbi 4.4 milionë automjete në të gjithë botën në atë vit, dhe bashkë me Kia-n githsej arrin në 7.12 milionë automjete.

Hyundai operon impjantin më të madh në botë për prodhimin e veturave në Ulsan, Kore e Jugut, i cili ka një kapacitet prodhimi vjetor prej 1.6 milionë njësi. Kompania ka të punësuar rreth 75,000 njerëz në të gjithë botën. Mjetet Hyundai shiten në 193 vende nëpërmjet rreth 6,000 dyqane makinash.

Historia

Chung Ju-Yung themeloi kompaninë Hyundai Engineering and Construction në vitin 1947. Hyundai Motor Company u krijua më vonë në vitin 1967. Modeli i parë i kompanisë, Cortina, u lëshua në bashkëpunim me Ford Motor Company në vitin 1968. Kur Hyundai donte të zhvillonte një makinë të sajën, ata punësuan George Turnbull, ish drejtorin e Austin Morris tek British Leyland. Ai vetë më pas punësoi pesë nga inxhinierët më të mirë britanikë. Ata ishin Kenneth Barnett (preojektues i trupit), inxhinierët John Simpson dhe Edward Chapman, John Crosthwaite (inxhinier shasie) dhe Peter Slater si kryeinxhinier i zhvillimit.The Times (1974-07-09)The Sunday Times 'Business News' (1974-07-14)Motor Report International (1974-07-18)The Engineer (1975-01-30) Në vitin 1975, Pony, makina e parë koreane u lëshua, me stilim të Giorgio Giugiaro nga ItalDesign dhe teknologjia e shtytjes e siguruar nga kompania japoneze Mitsubishi Motors. Eksportet filluan në vitin e ardhshëm në Ekuador dhe shumë shpejt në vendet e Beneluksit.

Në vitin 1984, Hyundai e eksportoi Pony në Kanada, por jo në ShBA, sepse Pony nuk i kalonte standartet e ndotjes atje. Shitjet në Kanadian i tejkaluan pritshmëritë, dhe në një pikë arriti të ishte makina më e shitur në tregun Kanadez. Në vitin 1985, u prodhua makina e njëmiliontë Hyundai.

Në vitn 1986, Hyundai filloi të shesë makina në ShBA, modelin Excel. Kompania filloi të prodhojë modele me teknologjinë e saj në 1988, duke filluar me makinën e përmasave të mesme Sonata. Në vjeshtën e vitit 1990, prodhimi i përgjithshëm i Hyundai arriti shifrën katër milionë. Në 1991, kompania arriti të zhvillojë vetë motorin e parë me benzinë, Alpha me katër cilindra, po ashtu edhe transmisionin, duke shtruar kështu rrugën për pavarësi teknologjike.

Në vitin 1996, u krijua Hyundai Motor India Limited me një impiant prodhimi në Irungattukottai afër Chennai, Indi.

Në 1998, Hyundai filloi të rrisë imazhin e saj si një markë e klasit botëror. Chung Ju Yung e tansferoi drejtimin e kompanisë Hyundai Motor djalit të tij, Chung Mong Koo, në 1999. kompania mëmë e Hyundait, Hyundai Motor Group, investoi shumë në cilësi, dizajn/projektim, prodhim, dhe kërkime afatgjata në mjetet e saj. I shtuan një garanci 10 vjeçare ose 160,000 km për makinat e shitura në ShBA dhe nisi një fushatë agresive marketingu.

Kërkimi dhe Zhvillimi
Hyundai ka 6 qendra në të gjithë botën, të vendosura në Kore (tre zyra), Gjermani, Japoni dhe Indi. Përveç këtyre, ka edhe një qendër amerikane projektimi në Kaliforni që zhvillon dizajne për tregun e ShBA.

Biznesi
Në 1998, pas një tronditje në industrinë e makinave Koreane, e shkaktuar nga një zgjerim i tepërt dhe kriza financiarea në Azi, Hyundai bleu rivalen Kia Motors. Në 2000, kompania krijoi një aleancë strategjike me DaimlerChrysler dhe ashpërsoi marrëdhëniet me partnerin Hyundai Group. Në 2001, u krijua Daimler-Hyundai Truck Corporation. në 2004, gjithësesi, DaimlerChrysler e humbi interesin në këtë kompani dhe i shiti aksionet e saj prej 10.5% për $900 milionë.

Hyundai ka investuar në impiante prodhimi në Amerikën e veriut, Indi, Çeki, Pakistan, Kina dhe Turqi, po ashtu edhe qëndra kërkim-zhvillimi në Europë, Azi, Amerika e veriut. Në 2004, Hyundai Motor Company kishte $57.2 miliardë shitje një Korenë e Jugut duke e bërë atë kompaninë e dytë më të madhe në vend. Shitjet botërore në 2005 arritën në 2,533,695 njësi, një rritje prej 11 përqind nga viti i kaluar. Në 2011, Hyundai shiti 4.05 milionë makina në të gjithë botën dhe Hyundai Motor Group ishte prodhuesi i katërt më i madh i makinave pas General Motors Company, Volkswagen dhe Toyota - duke e tejkaluar Ford Auto Group në 2009.

Veprimet rajonale

Amerika e Veriut

SHBA
Hyundai Motor America filloi të shesë makina në ShBA në 20 shkurt 1986, me vetëm një model, Hyundai Excel. Excel ofrohej në shumë prerje dhe forma trupi. Atë vit, Hyundai vuri një rekord duke shitur më shumë makina se çdo prodhues makinash në ShBA në vitin e parë të biznesit; shitjet totale në 1986 ishin 168,882.

Në përgjigjje të shumë skeptikëve apo edhe difekteve të disa prej këtyre makinave, Hyundai filloi të investojë shumë në cilësi, projektim, prodhim, dhe kërkime afatgjata. Ajo i shtoi një garanci 10 vjeçare ose 160,000 km për makinat e shitura në ShBA (e njohur si Hyundai Advantage). Nga 2004, shitjet u rritën shumë, dhe reputacioni i makinave Hyundai u përmirësua.

Hyundai vazhdon të investojë shumë në në tregun Amerikan pasi makinat e sak e kanë rritur popullaritetin. Në 1990, Hyundai krijori qendrën e Dizenjimit në Kaliforni. Kjo qendër lëvizi në një stabiliment tjetër modern prej $30 milionësh po në Kaliforni në vitin 2003, dhe u riemërua si "Hyundai Kia Motors Design and Technical Center".

Hyundai krijoi një një fabrikë të re prodhimi, Hyundai Motor Manufacturing Alabama, në prill 2002. Impianti në Alabama përfundoi në 2004, me një kosto prej $1.7 miliardësh. Prodhimi filloi në maj 2005.

Në 2007 tek shfaqja e Los Angeles International Auto Show, Hyundai zbuloi makinën e saj të dytë koncept me rrota të prapme aktive, Concept Genesis Coupe, dhe do të jetë makina e parë sportive e Hyundai e cila debutoi në 2009.

Në 2010, në një sondazh të Consumer Reports Hyundai (bashkë me Kia) renditej si prodhuesi i makinave i pesti nga më të mirët. Në këtë sondazh përfshihej performanca, komoditeti, prakticiteti dhe besueshmëria e më shumë se 280 makinave të testuara.Who makes the best cars? Hyundai made real strides in the past year April 2010. Consumer Reports

Kanada
Në 1989, Hyundai Auto Canada Inc. hapi një fabrikë stampimi dhe montimi në Bromont, Quebec, me 800 të punësuar. Impjanti kushtoi $387.7 milionë. Fabrika u projektua të prodhojë rreth 2000 Hyundai Sonata në javë. Më vonë, Chrysler dhe Hyundai krijuan një minibashkim që do të bënte që modeli Sonata të rimarkoheshte Chrysler dhe të prodhohej në Bromont – por më vonë marrëveshje dështoi. Fabrika në Bromont punoi vetëm katër vjet para se të mbyllej – pasi shitjet e Hyundait nuk e përballonin kapacitetet e fabrikës. Hyundai e shiti impjantin.
Hyundai është marka e makinave Nr.1 e importit në Kanada pa një fabrikë lokale. Shitjet arritën në 100,000 makina në vit në 2012.

Amerika e Jugut

Hyundai ka pasur një prezencë të madhe në tregun Brazilian të makinave të luksit për shumë kohë. Në tetor 2012, Hyundai lëshoi një makinë të vogël me dy tipe karburanti, HB-20, e projektuar specifikisht për tregun Brazilian. Kjo makinë prodhohet në një fabrikë të re të Hyundait në Brazil, në Piracicaba, São Paulo. HB-20 është shumë e ngjashme në përmasa me Hyundai i20, e lëshuar në pjesë të tjera të botës në 2008.

Azi
Kinë
Modelet e Hyundai shiten mirë në Kinë. Hyundai është duke punuar me partnerin e saj kinez Beijing Automobile Industry Holding Co. për zhvillimin e një makine elektrike vetëm për tregun kinez. Tregu kinez i automobilave po rritej me shpejtësi pasi numri i blerësve personalë të automjeteve po rritej, kështu që ishte një treg fitimprurës për hyrjen e HMC. Hyrja e HMC do të ishte e vështirë, por sipërmarrja e saj e përbashkët me BAIC i ndihmoi ata të kishin një hyrje të qetë në tregun kinez të automobilave. Ndërkohë, Kia Motors, një shqetësim motër i HMC gjithashtu formoi një sipërmarrje të përbashkët me DFM dhe si rezultat, një fabrikë montimi u krijua nga Pekin Hyundai dhe Dongfeng Yueda Kia në 2002 (Barnett, Kim dhe Rhee, 2008). Por së shpejti u lindën konflikte për shkak të dallimeve kulturore midis HMC dhe BAIC. Problemi u ngrit pasi procesi i vendimmarrjes së KMSH-së është efikas, por BAIC duke qenë një firmë qeveritare pret konsensus nga të gjithë. Për shembull, HMC shkoi për prodhim agresiv për të arritur miratimin e qeverisë sa më shpejt që të ishte e mundur, por për shkak të procesit të gjatë të vendimmarrjes së BAIC, ata nuk ishin në gjendje të përmbushnin objektin dhe kontratat (Barnett, Kim dhe Rhee, 2008).

Beijing Hyundai
Një ndërmarrje e përbashkët me Beijing Automotive Group,BEIJING HYUNDAI OPENS NEW PLANT, ADDS NEW MODEL  Hyundai Official Site Beijing Hyundai Motor prodhon shumë automjete Hyundai, po ashtu edhe disa modele që prodhohen vetëm për tregun kinez.HYUNDAI REVEALS THREE NEW MODELS AT SHANGHAI AUTO SHOW  Hyundai Official Site Kjo kompani shiti 700,000 makina personale në 2010. 855,995 makina në 2012.Hyundai sells 1M cars in China joongangdaily.com, (2011-01-03)http://osen.mt.co.kr/article/G1109633041
Beijing Hyundai ka 3 impjante montimi, secila me kapacitet vjetor 300,000 njësi që ndodhen në periferitë verilindore të Pekinit.
Beijing Hyundai është prodhuesi më i madh i taksive për Pekinin në vitin 2013.

Partneriteti me Hawtai
Nga 2002A New Bentley? No, It Is a Hawtai B11  chinaautoweb.com, (2010-08-17)-2010,Hawtai to launch B35 SUV at years end  China Car Times (2010-11-15) Hawtai Motor prodhoi versionin për tregun kinez të Hyundai Matrix,Huatai Automobile to manufacture Hyundai matrix  gasgoo.com, 06, 2008 të Hyundai Santa Fe dhe Hyundai Terracan. Santa Fe ishte SUV-i i pestë më i blerë në Kinë në vitin 2010,Top 10 Best-Selling Sedans and SUVs in 2010  chinaautoweb.com, 2011-01-14 dhe disa prej versioneve të Hawtai ndryshojnë shumë nga atë të shitura në tregjet e tjera.Huatai Santa Fe C9 goes on the market ''Global Times. (2009-09-21)
Huatai-Hyundai and Roewe hook up to stick 1.8T in SanteFe . China Car Times, 2007-10-11

Mjetet tregëtate
Në tetor 2010, Hyundai firmosi një marrëveshje me Sichuan Nanjun Automobile për krijimin e një ndërmarrjeje të përbashkët të quajtur Sichuan Hyundai Motor Co. Ltd.

India
Hyundai Motor India Limited është eksportuesi i dytë më i madh i makinave nga India.

Hyundai shet shumë modele në Indi, më popullorët janë Santro Xing, i10, Hyundai EON dhe i20. Në 3 shtator 2013, Hyundai prezantoi makinë e shumëpritur, Grand i10 me variante benzinë dhe diesel. Të tjerë modele janë Getz, Accent, Elantra, brezi i dytë i Vernas, Santa Fe dhe Sonata Transform. Hyundai ka 2 impjante prodhimi në Indi në Sriperumbudur në shtetin Tamil Nadu. Të dy impjantet kanë kapacitet vjetor prej 600,000 njësi. Në vitin 2007, Hyundai hapi një qendër Kërkim-Zhvillimi (R&D) në Hyderabad, me rreth 450 inxhinierë.

Japoni
Pavarësisht se rritjes në të gjithë botën, Hyundai kishte probleme në Japoni, duke shitur vetëm 15,000 makina pasagjerësh nga 2001 deri në 2009. Pas një lajmërimi në nëntor 2009, Hyundai u tërhoq nga tregu i makinave të pasagjerëve në Japoni, dhe u përqëndrua tek mjetet tregëtare.

Turqi
Në shtator 1997, Hyundai hapi një fabrikë prodhimi në Turqi, në Izmit, Provinca Kocaeli. Fabrika, me emër Hyundai Assan Otomotiv, u ndërtua në bashkëpunim me një kompani vendase me bshkim 50-50% ndërmjet Hyundai Motor Company dhe Kibar Holding e Turqisë, faza e parë e investimit arriti në 180 milionë USD. Momentalisht ka një kapacitet prodhimi prej 125,000 njësish ku prodhohen Accent, H-100, Starex, Matrix dhe që prej 2010, i20.
Në maj,2013, fabrika Hyundai Turkey Izmit rriti kapacitetin në 200,000 njësi me një investim prej 470 milion Euro. Planifikohet që të prodhohen modelet e reja të i10 dhe i20.

Europë

Gjermani
Hyundai ka një qendër kërkim-zhvillimi në Frankfurt, Gjermani që prej 1994, e cila ka qenë përgjegjëse për vëzhgimin e zhvillimeve teknologjike në Europë dhe projektimin e makinave të reja për tregun europian. Në shtator 2003, kompania hapi shtabin e saj në europë në Rüsselsheim, pas një investimi prej 50 milion euro. Vendi u bë vendndodhja e re e qëndrës së kërkim-zhvillimit për skuadrën botërore të rrally të kompanisë.

Republika Çeke
Në nëntor 2008, Hyundai hapi fabrikën për furnizimin e të gjithë Europës në Nošovice, pas një investimi prej më shumë se 1 miliardë eurosh dhe mbi 2 vjet ndërtim. Fabrika kryesisht prodhon modelet i30, ix20, ix35 për tregun europian, me një kapacitet prej 300,000 makinash.

Mjetet elektrike

Vetura elektrike e parë e zhvilluar nga Hyundai ishte Sonata Electric Vehicle in 1991. Makina u bazua në modelin bazë të Sonatas. Hyundai më vonë përdori edhe platformat Excel, Grace, Accent, Atos dhe Kia Sportage.

Vetura hibride elektrike FGV-1 u zbulua tek Seoul Motor Show në 1995. Makina kishte një teknologji ngarje elektrike me kohë të plotë. Hyundai FGV-1 ishte rezultat i kërkimeve eksperimetale që prej një viti nga Hyundai.

Hyundai prodhoi edhe brezin e dytë të veturës hibride elektrike në 1999. Kompania përdori projektin paralel, ku përdorej motori me djegie të brendshme ose motori elektrik.

Vetura hibride elektrike e re Sonata u shfaq në Los Angeles International Auto Show në nëntor 2008. Makina kishte teknologji me bateri me polimere litiumi.

Hyundai Elantra LPI Hybrid (ose Avante në tregjet vendase) u lëshua në tregun vendas Koreanojugor korrik 2009. Elantra LPI (Liquefied Petroleum Injected) është makina e parë në botë Vetura hibride elektrike që fuqizohet nga një motor me djegie të brendshme që punon me gaz i lëngshëm nafte (LPG).

Në vitin 2010 në Geneva Motor Show, Hyundai shfaqi i-flow, një makinë koncept që përdorte një variant të sistemit hibrid BLUE-WILL. Koncepti i-flow përdor një motor 1.7-litër twin-turbo diesel bashkë me bateritë elektrike që të arrijë një konsum prej vetëm 3 L/100 km.

Hyundai BlueOn është një veturë subcompakte me 5 dyer elektrike e prodhuar nga Hyundai Motor Company. Prototipi, një version elektrik i i10, në fillim u shfaq në Frankfurt Motor Show në vitin 2009. BlueOn është pajisur me një bateri polimeri litiumi (Li–Poly) me kapacitet 16.4 kWh dhe karikohet në 6 orë me burim energjie prej 220 V dhe në 25 minuta në 80% me burim energjie trefazor (380 V). Shpejtësia maksimale është 130 km/h dhe 0–100 km/h arrihet për 13.1 sekonda. Sipas Hyundai Motor Company, kostoja totale e zhvillimit të kësaj makine arriti 34.3 milionë USD.

Modelet e makinave

Të tanishme
Accent/Verna
Atos/Atoz/Santro
Elantra/Avante/Lantra
Eon
Equus/Centennial (Në fillim ishte projekt i përbashkët i Hyundai dhe Mitsubishi)
ix20
Genesis
Genesis Coupe
Grandeur/Azera/XG (Në fillim ishte projekt i përbashkët i Hyundai dhe Mitsubishi)
i10/Grand i10
i20
i30/i30cw/Elantra Touring
Hyundai i40
Sonata/i45
Veloster

Të dikurshme
Coupé/Tiburon/Tuscani
Dynasty
Excel
Scoupe
Getz/Click/Getz Prime/TB
Lavita/Matrix
Pony
Santamo (U rimarkua Mitsubishi Chariot; në fillim prodhohej nga Hyundai Precision Industry)
Stellar

SUV dhe furgonë

Të tanishme
H-1/iMax/iLoad/H300/i800/Satellite/Starex/Grand Starex
Porter 2
Santa Fe Sport/Santa Fe LWB
Terracan
Tucson/JM/ix35

Të dikurshme
Entourage (e ngjashme me Kia Sedona)
Galloper (U rimarkua Mitsubishi Chariot; në fillim prodhohej nga Hyundai Precision Industry)
Grace (Brezi i parë u rimarkua Mitsubishi Delica)
HD1000 (Minibus/Porter)
H-1/Satellite/H200/Libero
Trajet
Veracruz/ix55

Mjetet tregëtare
 HM 1620 autobuz urban
 HM 1630 autobuz suburban
Hyundai 4.5 deri në 5-ton kamion (U rimarkua Mitsubishi Fuso Fighter)
Hyundai 8 deri në 25-ton kamion (U rimarkua Mitsubishi Fuso Super Great)
Aero (U rimarkua Mitsubishi Fuso Aero Bus)
Aero City
Aero Town (e-Aero Town)
Bison & 3ton Kamion
Chorus
County (e-County)
Hyundai DQ-7
e-Mighty
Hyundai FB
HD160
HD170
Mega Truck
New Power Truck
Nova (prodhuar nga Ghabbour Group në Egjipt)
Mighty (U rimarkua Mitsubishi Fuso Canter)
Mighty II
Hyundai RB
Super Truck Medium
Super Truck
Trago
Universe
O303 Benz Bus

Makina koncept
Scoupe Veturë me konsum të ulët
Sonata Veturë elektrike
Excel Veturë elektrike
HCD-I
HCD-II
HCD-III
FGV-1
FGV-2
HCD-6
LZ450
Clix
TB Concept Car
HCD-7
HCD-8
HCD-9 Talus
 i-oniq

Sponsorizimi në Sport

 Jeonbuk Hyundai Motors
 FIFA
 FIFA Kupa e Botës
 UEFA
 UEFA Kampionati Europian i Futbollit
 Korea Football Association
 A-League
 Olympique Lyonnais
 PFC CSKA Moscow
 Millonarios Fútbol Club
 Club Universitario de Deportes
 Tampines Rovers FC
 Al-Fateh SC
 Inside the NBA

Të tjera
 Academy Award
 CNN Worldwide
 Hyundai Auto Club Philippines

Shiko edhe
 Bering Truck Corporation
 Hyundai
 Hyundai Group
 Hyundai Mobis
 Hyundai Motor Group
 Hyundai Motor Manufacturing Alabama
 Kia Motors

Referime

Lidhje të jashtme

 Hyundai International 
 Hyundai Europe 
 Hyundai United States
 Hyundai Canada
 Hyundai South Africa 
 Hyundai India 
 Hyundai Australia
 Qendrat inxhinierike  dhe fabrikat prodhuese 

Kategoria:Vetura koreanojugore
Kategoria:Vetura
Kategoria:Marka të veturave